Марко Ганчев
Черен хумор, бял кахър

chitanka.info

За страшен съд по божа воля

щом свирнат ангелски тръби,

след крематориума, моля,

отново кой ще ни сглоби?

Измамен, Господ ни проклина —

той няма толкова таланти:

умее да сглобява глина,

но не и да сглобява кванти.

И нито в рая, нито в ада

ще могат нещо да ни сторят.

Един пожар умишлен в склада,

и е безсилен ревизорът.

1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.